มีเพศสัมพันกับคนเคยเป็นซิฟิลิส แต่รักษาแล้ว ผมมีโอกาสจะติดมั้ยครับ
สวัสดีค่ะ ซิฟิลิส คือโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินหากได้รับการรักษาจนหายดีแล้ว จะไม่อยู่ในระยะแพร่เชื้อ จึงมีโอกาสจะติดมาได้น้อยมากๆแนะนำการใส่ถุงยางอนามัยทุกครั้งที่มีเพศศัมพันธ์เพื่อป้องกัน และควรไปคัดกรองโรคติดต่อทางเพศสัมพันธ์เป็นประจำทุกปี หากมีโรคใดๆ จะได้รีบรักษาค่ะ